Komisijos sprendimas
2001 m. rugpjūčio 6 d.
atnaujinantis Sprendimą 2000/112/EB dėl antigenų rezervų paskirstymo antigenų bankams
(pranešta dokumentu Nr. C(2001) 2472)
(tekstas svarbus EEE)
(2001/660/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1] su paskutiniais pakeitimais, padarytais Tarybos sprendimu 2001/12/EB [2], ypač į jo 14 straipsnį,
atsižvelgdama į 1991 m. gruodžio 11 d. Tarybos sprendimą 91/666/EEB dėl Bendrijos vakcinų nuo snukio ir nagų ligos rezervų įsteigimo [3] su paskutiniais pakeitimais, padarytais Komisijos sprendimu 2001/181/EB [4], ypač į jo 7 straipsnį,
kadangi:
(1) Pagal Sprendimą 91/666/EEB, antigenų pirkimas yra dalis Bendrijos veiksmų siekiant sukurti vakcinos nuo snukio ir nagų ligos Bendrijos rezervus.
(2) Sprendimo 91/666/EEB I priede detalizuojama, kiek ir kokių snukio ir nagų ligos viruso antigenų potipių reikia saugoti Bendrijos antigenų rezerve.
(3) Komisijos Sprendimu 93/590/EB [5] su paskutiniais pakeitimais, padarytais Sprendimu 2000/112/EB [6], buvo patvirtinta tvarka A5, A22 ir O1 snukio ir nagų ligos viruso antigenams pirkti.
(4) Komisijos sprendimu 97/348/EB [7] su paskutiniais pakeitimais, padarytais Sprendimu 2000/112/EB, buvo patvirtinta tvarka A22-Iraq, C1 ir ASIA1 snukio ir nagų ligos viruso antigenams pirkti.
(5) Komisijos sprendimu 2000/77/EB [8] buvo patvirtinta tvarka tam tikriems kiekiams A Iran 96, A Iran 99, A Malaysia 97, SAT 1, SAT 2 (Rytų Afrikos ir Pietų Afrikos atmainos) ir SAT 3 snukio ir nagų ligos viruso antigenams pirkti.
(6) Komisijos sprendimu 2000/569/EB [9] buvo patvirtinta tvarka papildomiems kiekiams A22-Iraq, O1-Manisa, ASIA 1-Shamir, A Malaysia 97, SAT 1, SAT 2, (Rytų Afrikos ir Pietų Afrikos štamai) ir SAT 3 snukio ir nagų ligos viruso antigenams pirkti.
(7) Rangovui raštu pateikus informaciją apie antigeno, nupirkto pagal Sprendimą 2000/569/EB, tiekimą ir paskirstymą į patvirtintas patalpas, tikslinga atnaujinti Sprendimo 2000/112/EB, detalizuojančio antigenų rezervų paskirstymą antigenų bankams, sukurtų pagal Bendrijos veiklos programą dėl vakcinos nuo snukio ir nagų ligos rezervų, ir iš dalies keičiančio Komisijos sprendimus 93/590/EB ir 97/348/EB, priedą.
(8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/112/EB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2001 m. rugpjūčio 6 d.